Hondegevegtesindikaat in PTA oopgevlek | Maroela Media
Hondegevegtesindikaat in PTA oopgevlek
Ses ernstig beseerde honde is Donderdag van 'n hondegevegtesindikaat se perseel in Pretoria verwyder.
"Die polisie het agt mense in hegtenis geneem nadat 'n klopjag Donderdagoggend vroeg by die sindikaat se perseel in Atteridgeville uitgevoer is," het Este Kotze, 'n woordvoerder van die Tshwane DBV, gesê.
Sy het gesê die klopjag het gevolg nadat die DBV verlede Maandag twee honde van dieselfde perseel verwyder het.
"Die DBV is in besit van beeldmateriaal wat wys hoe 'n hond as lokaas gebruik word om ander honde te leer hoe om te veg. Die teef se mond was met dik kleefband toegedraai en sy was met 'n ketting vasgebind, so daar was geen manier wat sy haarself kon verdedig óf vlug van die ander honde wat haar aangeval het nie." Sy sê die beeldmateriaal wys hoe die hond vrek.
Volgens Kotze is 'n saak van dieremishandeling by die Atteridgeville-polisie aanhangig gemaak.
Voortrekkers betuig meegevoel ná Mandela sterf
OB maak verdoemende verslae bekend
Die arme, arme hond! Hoe wreed kan die goed wat hulself as mense voorhou nie wees nie!
Hulle moet vasgeketting word met band om hul monde geplak en dan moet die honde losgelaat word om op hulle te oefen.
Persoonlik verag ek sulke "mense" en hoop hulle kry die swaarste straf denkbaar.
Asb moet hierdie barbare nooit weer uit die tronk laat kom nie. Ek kan nie die wreedheid van mense glo nie. Die duiwel is los op hierdie aarde